
Министерство на околната среда и водите


Регионална инспекция по околната среда и водите - Монтана

Д О К Л А Д
от контролна проверка по прилагане на екологичното законодателство

Обект: Производствена база (производство на пиво) в гр. Лом, общ. Лом с оператор „Ломско пиво“ АД, гр. София
Дата на извършване на проверката: 13.06.2018 г.

Място на извършване на проверката: гр. Лом, общ. Лом
Проверени компоненти и фактори на околната среда:

· Води
· Въздух

· Отпадъци
· ОХВ

Цели на проверката:
Провеждане на планов текущ контрол по компоненти и фактори на околната среда за изпълнение изискванията на:

· Закона за водите (ЗВ) и подзаконовите му нормативни актове;
· Закон за чистотата на атмосферния въздух (ЗЧАВ) и подзаконовите му нормативни актове;
· Закон за управление на отпадъците (ЗУО),  Наредба № 1 за реда и образците, по които се предоставя информация за дейностите по отпадъците, както и реда за водене на публични регистри, Наредба за изискванията за третиране и транспортиране на производствените и на опасните отпадъци и Наредбата за определяне на реда и размера за заплащане на продуктова такса;.
· Закон за защита от вредното въздействие на химични вещества и смеси (ЗЗВВХВС) във връзка с Регламент (ЕО) № 1907/2006 (REACH), Регламент № 648/2004 – детергенти и Наредба за реда и начина за съхранение на опасни химични вещества и смеси.

Извършени дейности:
За датата на проверката операторът е уведомен с писмо на РИОСВ – Монтана с изх. № 1648/11.06.2018 г. и с приложена Заповед № РД-141/07.06.2018 г. на директора на РИОСВ – Монтана за извършване на комплексна проверка на място на обект: Производствена база (производство на пиво) в гр. Лом, общ. Лом с оператор „Ломско пиво“ АД, гр. София
На 08.06.2018 г. на основание чл. 148, ал. 3 от Закона за опазване на околната среда, във връзка с изпълнението на плана за контролната дейност на РИОСВ – Монтана за 2018 г. и Заповед № РД-141/07.06.2018 г. на директора на РИОСВ – Монтана, се извърши проверка на обекта и беше съставен Констативен протокол.
Проверени са:
· Котелна централа и хладилна инсталация;
· Площадки и складове за съхранение на отпадъци;
· Склад за съхранение на химикали;

· Резервоар за съхранение на натриева основа;

· Документи и данни, свързани със законовите и подзаконови нормативни актове по околна среда.
Констативна част:
Основна дейност на дружеството на обекта – производство и бутилиране на пиво. 
1. Компонент „Води”
Питейно – битовото водоснабдяване на обекта е от каптиран извор КИ „Герчев геран – Лом“, за което на дружеството е издадено от БДДР – Плевен актуално разрешително за водовземане. 
Ломско пиво“ АД, гр. Лом също така е титуляр и на други две разрешителни по Закона за водите съответно за охлаждане (охладителна инсталация на бирената фабрика) от подземни води и за промишлено водоснабдяване от р. Дунав.  






От дейността на обекта се формира смесен поток битово-фекални, производствени и охлаждащи отпадъчни води, които се заустват в канализационната система на гр. Лом, съгласно условията в сключен с „ВиК“ ООД, гр. Монтана договор на основание чл. 4, ал. 3 от Наредба №7/14.11.2000 г. за условията и реда за заустване на производстени отпадъчни води в канализационните системи на населените места. В договорът конкретно за обекта са определени норми за допустимо съдържание на замърсяващите вещества в производствените отпадъчни води.

2. Фактор „Отпадъци”
На обекта се извършва само дейност по предварително съхраняване на отпадъци на мястото на образуване до предаването им на фирми за последващо третиране. Наличните към момента на проверката отпадъци се съхраняват разделно по видове на обособени и обозначени с кода и вида на отпадъка площадки и склад с ограничен достъп, мултилифт-контейнер и метални варели. Осигурени са чувал с абсорбенти и сяра.

Отпадъците са предавани за последващо третирате на фирми, притежаваща разрешения по Закона за управление на отпадъците за дейности с отпадъци въз основа на сключени писмени договори, представени по време на проверката. Води се ежемесечна отчетност за количествата образувани и предадени отпадъци в заверените от РИОСВ – Монтана отчетни книги, заведени по реда на Наредба №1/2014 г. за реда и образците, по които се предоставя информация за дейностите по отпадъците. Отбелязано е през кои календарни месеци не са образувани отпадъци. Годишните отчети за образуваните и предадени отпадъци през 2017 г. са изпратени в ИАОС в срок.

Като лице пускащо на вътрешния пазар продукти, след употребата на които се образуват масово разпространени отпадъци, дружеството изпълнява задълженията си по чл. 14, ал. 2,  т. 2 от ЗУО като участва в колективна система, съгласно сключен договор с ООП. По време на проверката са представени актуални счетоводни документи и отчетна документация за платените лицензионни такси, изготвени съгласно изискванията на Наредбата за определяне на реда и размера за заплащане на продуктови такси за продукти, след употребата на които се образуват масово разпространени отпадъци.
3. Компонент „Въздух”
В изпълнение на чл. 18, т. 1 от ЗЧАВ и чл. 31, ал. 1, т. 2 от Наредба №6/1999 г. за реда и начина за измерване на емисиите на вредни вещества, дружеството е извършило собствени измервания на концентрациите на вредни вещества в отпадъчните газове от двата парни котли ПКМ-6,5 и ПКМ-4, на гориво природен газ. За резултатите от измерванията в РИОСВ – Монтана е представен доклад от СПИ и копия на протоколите. Не са констатирани наднормени стойности спрямо нормите, регламентирани с Приложение № 7 към чл. 21, ал. 1 от Наредба № 1 от 27 юни 2005 г. за норми за допустими емисии на вредни вещества (замърсители), изпускани в атмосферата от обекти и дейности с неподвижни източници на емисии.
Експлоатираната на обекта хладилна инсталация е с хладоагент амоняк и не попада в обхвата на контрол на регламентите по чл. 17 от ЗЧАВ за флуорсъдържащите парникови газове 

и озоноразрушаващи вещества. На площадката няма и не са констатирани други организирани и/или наличие на източници на неорганизирани емисии в атмосферния въздух.


4. Фактор „ОХВ”

По приложение на ЗЗВВХВС и Регламент 1907/2006 г. /REACH/ статута на фирмата е потребител по веригата на химични вещества и смеси. Всички химични вещества и смеси, класифицирани в една или повече категории на опасност, съгласно Регламент (ЕО) № 1272/2008 са опаковани, етикетирани и снабдени с информационни листове за безопасност (ИЛБ). Информационните листове за безопасност са изготвени в съответствие с изискванията на чл. 31 и Приложение II от Регламент REACH и неговите изменения (Регламент ЕО 453/2010 и Регламент ЕО 2015/830) и са представени по време на проверката. 
Химичните вещества и смеси (ХВС) се съхраняват в обособен закрит склад, който е с ограничен достъп и без връзка с канализацията. Складът е обозначен с табела за опасност и има списък на съхраняваните ХВС. Дружеството притежава хладилна инсталация, като амоняка е в затворена система. Натриевата основа се съхранява в отделно помещение, с ограничен достъп, в резервоар. Резервоарът е с обваловка, дъното и стените са с изолационен материал, нереагиращ с натриева основа, помещението няма връзка с канализацията.

Натриевият хипохлорид и ферихлорид се съхраняват в закрит склад с ограничен достъп, в IBC контейнери с вместимост по 1 тон. Поддържа се актуална картотека на използваните ХВС и има определено отговорно лице за съхранението на опасните ХВС. По време на проверката е представена оценка на безопасността на съхранението на опасни химични смеси по чл. 9 от Наредба за реда и начина на съхранение на опасни химични вещества и смеси.


При проверката на информацията в ИЛБ и складовете за химикали не се констатира съдържание на вещества с предмет на разрешаване, включени в Приложение XIV на REACH с дата на забрана 2017 г., които не следва да се употребяват, освен ако за тях е подадено заявление за разрешаване, както и на вещества с предмет на ограничаване от Приложение XVII на REACH.













Заключение:
Операторът изпълнява задължения си, които има в съответствие с екологичното законодателство по компоненти „Въздух” и „Води”, както и по фактори „Отпадъци” и „ОХВ”.
От извършената проверката не са дадени предписания.
Приоритети за последваща контролна дейност:
· Опазване чистотата на атмосферния въздух.

· Спазване изискванията на ЗУО и подзаконовите нормативни актове към него.
· Спазване изискванията на ЗЗВВХВС и подзаконовите нормативни актове към него
[image: image3.wmf]( 3400 гр. Монтана, ул.”Юлиус Ирасек” № 4, ПК 55
Тел: (+35996) 300 960, Факс: (+35996) 300 961, E-mail: riosv_mont@net-surf.net, www.riosv-montana.com
( 3400 гр. Монтана, ул.”Юлиус Ирасек” № 4, ПК 55
Тел: (+35996) 300 960, Факс: (+35996) 300 961, E-mail: riosv_mont@net-surf.net, www.riosv-montana.com

